text: ওয়েস্ট ইন্ডিজ ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ভারত সফর করে, যা ডিসেম্বর ২০১৯-এ অনুষ্ঠিত হয়।  ২০১৯ এর নভেম্বরে, ভারত ক্রিকেট কন্ট্রোল বোর্ড (বিসিসিআই) প্রথম ও তৃতীয় টি২০আই ম্যাচের খেলার মাঠ অদলবদল করে। সফরের পূর্বে, ক্রিস গেইল নিশ্চিত করে যে, সে ওয়েস্ট ইন্ডিজের হয়ে উক্ত সফরের ওডিআইয়ে খেলছে না, পরে সে ঘোষণা করে যে, সে হয়তো ক্রিকেট থেকে বিরতি নেবে।
  
  প্রথমবারের মতো আন্তর্জাতিক ক্রিকেটে আন্তর্জাতিক ক্রিকেট কাউন্সিল (আইসিসি) ঘোষণা করে যে, নো-বল পর্যবেক্ষণ করার জন্য ফ্রন্ট ফুট মনিটরিং পদ্ধতি ব্যবহার করতে যাচ্ছে উক্ত সফর প্রতিযোগিতায়। তৃতীয় আম্পায়ার ফ্রন্ট ফুট মনিটরিং পদ্ধতিতে পর্যবেক্ষণ করে, মাঠে থাকা আম্পায়ারের সাথে যোগাযোগ করে সংকেত দিবেন। পদ্ধতিটি পরীক্ষামূলকভাবে উক্ত সিরিজে ব্যবহার করে দেখা হবে খেলার গতিতে যদি কোন ব্যঘাত না ঘটে, তবে পরবর্তীতে স্থায়ীভাবে সংযোজন করা হতে পারে।
  
  সিরিজ নির্ধারণী তৃতীয় ম্যাচে ভারত ৬৭ রানে জয় লাভ করায় ২-১ ব্যবধানে সিরিজে জয় পায়। ওডিআই সিরিজের উদ্বোধনী খেলায় ভারত, ওয়েস্ট ইন্ডিজের কাছে পরাজিত হয় কিন্তু পরবর্তী দুটি ওডিআই-এ জয় পায় এবং ২-১ এ সিরিজ জিতে নেয়।  ২০০৬ সালে ওয়েস্ট ইন্ডিজের কাছে ৪-১ এ সিরিজ হারার পর এটি ছিল ভারতের দশম-দ্বিপক্ষীয় ধারাবাহিক সিরিজ জয়।
  
  দলীয় সদস্য
  
  সিরিজ শুরুর পূর্বে, শিখর ধাওয়ান বাম পায়ে আঘাতপ্রাপ্ত হওয়ায় সঞ্জু স্যামসনকে ভারতের টি২০আই স্কোয়াডে ডাকা হয়। ধাওয়ানকে পরবর্তীতে ভারতের ওডিআই স্কোয়াড থেকেও বাদ দেয়া হয়, এবং মায়াঙ্ক আগরওয়ালকে দলে অন্তর্ভূক্ত করা হয়। ইনজুরির কারণে ভুবনেশ্বর কুমারও দল থেকে বাদ পড়ে যায়, বদলী হিসাবে ডাকা হয় শার্দুল ঠাকুরকে। ভারতের শেষ ও তৃতীয় ওডিআইয়ের জন্য ইনজুরিতে পড়া দীপক চাহার এর পরিবর্তে নবদ্বীপ সাইনিকে দলে অন্তর্ভূক্ত করা হয়।
  
  ২০১৯ এর নভেম্বরে আফগানিস্তানের বিপরীতে ওয়েস্ট ইন্ডিজের ওডিআই সিরিজ চলাকালীন, নিকোলাস পুরাণকে বল টেম্পারিং এর দায়ে দোষী পায়। ফলে তাকে ৪টি টি২০আই ম্যাচের জন্য নিষেধাজ্ঞা প্রদান করা হয়। যার তিনটি আফগানিস্তানের সাথে এবং একটি ভারতের সাথে।
  
  টি২০আই সিরিজ
  
  ১ম টি২০আই
  
  ২য় টি২০আই
  
  ৩য় টি২০আই
  
  ওডিআই সিরিজ
  
  ১ম ওডিআই
  
  ২য় ওডিআই
  
  ৩য় ওডিআই
  
  তথ্যসূত্র
  
  বহিঃসংযোগ 
   ক্রিকইনফোতে সিরিজের বিস্তারিত
  
  বিষয়শ্রেণী:সাম্প্রতিক ক্রিকেট সফর
  বিষয়শ্রেণী:২০১৯-এ ভারতীয় ক্রিকেট
  বিষয়শ্রেণী:২০১৯-এ ওয়েস্ট ইন্ডিয়ান ক্রিকেট
  বিষয়শ্রেণী:২০১৯-২০ আন্তর্জাতিক ক্রিকেট প্রতিযোগিতা
  বিষয়শ্রেণী:ওয়েস্ট ইন্ডিজ ক্রিকেট দলের ভারত সফর
title: ২০১৯-২০ ওয়েস্ট ইন্ডিজ ক্রিকেট দলের ভারত সফর